Tilhet, pajut ja muut

Tilhet, pajut ja muut on suomalainen vuonna 2011 perustettu suomenkielistä folk-pop-tyylistä musiikkia esittävä yhtye. Yhtye julkaisi ensimmäisen albuminsa tammikuussa 2016. Yhtyeen toinen albumi albumi julkaistiin syksyllä 2017 ja kolmas maaliskuussa 2020. Yhtye lopetti toimintansa elokuussa 2021. == Ura == Anna-Sofia Tuominen ja yhtyeen kappaleet kirjoittava Juho Hoikka tapasivat toisensa Turussa kesällä 2010 ja varsinaisesti Tilhet, pajut ja muut -yhtye perustettiin vuonna 2011. Yhtye julkaisi esikoissinglenä ”Schwarzwald” omakustanteisesti keväällä 2013. Kappale sai muutamia soittokertoja Yleisradion eri radiokanavien musiikin erikoisohjelmissa. Yhtye solmi levytyssopimuksen Suomen Musiikki -levy-yhtiön kanssa tammikuussa 2014. Sampo Haapaniemen tuottaman esikoisalbumin äänitykset aloitettiin maaliskuussa 2014. Albumin ensimmäinen single ”Puuhevonen” julkaistiin 6. helmikuuta 2015. Kappale nostettiin muun muassa Radio Suomen ja Radio Novan soittolistoille. Helmikuussa 2015 yhtye voitti YleX:n äänestyksen vuoden kiinnostavimmasta debyyttialbumista, saaden yli 30% annetuista äänistä. Seuraava single, ”Vielä nuori”, julkaistiin 12. kesäkuuta 2015. Esikoisalbumi Tilhet, pajut ja muut julkaistiin tammikuussa 2016, vaikka se oli valmistunut jo edellisenä kesänä. Ennen albumia siltä julkaistiin 14. tammikuuta 2016 kolmas single, ”Lintusaari”. Elokuussa julkaistiin vielä neljäs single, ”Täällä kaukana”. Helsingin Sanomat kirjoitti levyarviossaan Tilhien, pajujen ja muiden ”palauttaneen lämmön musiikkiin” ja antoi albumille neljä tähteä. Toisen albumin työstäminen alkoi syyskuussa 2016 ja varsinaiset äänitykset marraskuussa 2016. Itse albumi julkaistiin 8. syyskuuta 2017. Albumilta julkaistiin ennen sen julkaisua singlet ”Jos lähdenkin huomenna” 3. toukokuuta 2017 ja ”Kaikki liikkuu eteenpäin” 23. elokuuta 2017. Yhtye aloitti kolmannen albuminsa äänitykset kesäkuussa 2019. Albumi Kalifornian taivaan alla julkaistiin maaliskuussa 2020 ja siltä julkaistiin tammikuussa 2020 ennakkoon single ”Maailma näyttää”. Yhtye kertoi maaliskuussa 2021 soittavansa viimeisen keikkansa saman vuoden elokuussa Tavastia-klubilla ja lopettavansa siihen toimintansa. Huhtikuussa 2021 yhtyeeltä julkaistiin vielä akustinen kokoelma Täällä kaukana (Lauluja vuosilta 2011–2021), joka sisältää duo-versioita yhtyeen kappaleista Anna-Sofia Tuomisen ja Juho Hoikan tulkitsemina. == Jäsenet == * Anna-Sofia Tuominen – laulu (2011–2021) * Juho Hoikka – akustinen kitara (2011–2021) * Henri Lyysaari – piano (2011–2021) * Timo Sihvonen – basso (2011–2021) * Juhana Kiiski – rummut (2011–2021) * Heikki Hänninen – kitara (2016–2021) === Entiset jäsenet === * Pauli Halme – kitara (2011–2016) == Diskografia == === Albumit === Nimi Julkaisutiedot Lista Myynti Albumilista Tilhet, pajut ja muut *Julkaistu: 29. tammikuuta 2016 *Levy-yhtiö: Suomen Musiikki *Formaatti: CD / digitaalinen — — Kunnes aika mennyt on *Julkaistu: 8. syyskuuta 2017 *Levy-yhtiö: Suomen Musiikki *Formaatti: CD / digitaalinen — — Kalifornian taivaan alla *Julkaistu: 20. maaliskuuta 2020 *Levy-yhtiö: Suomen Musiikki *Formaatti: CD / LP / digitaalinen — — === Kokoelmat === Nimi Julkaisutiedot Lista Myynti Albumilista Täällä kaukana (Lauluja vuosilta 2011–2021) * Julkaistu: 30. huhtikuuta 2021 * Levy-yhtiö: Suomen Musiikki * Formaatti: CD / digitaalinen — — === Singlet === Nimi Vuosi Listasijoitukset Albumi Lataus- lista Single- lista Radio- lista ”Schwarzwald” 2013 – – – ”Puuhevonen” 2015 – – – Tilhet, pajut ja muut ”Vielä nuori” – – – ”Lintusaari” 2016 – – 95 ”Täällä kaukana” – – – ”Jos lähdenkin huomenna” 2017 – – 73 Kunnes aika mennyt on ”Kaikki liikkuu eteenpäin” – – 70 ”Älä pelkää enää” – – – ”Maailma näyttää” 2020 – – – Kalifornian taivaan alla ”Kalifornian taivaan alla” – – – ”Heinäkuussa helottaa” 2021 – – – Täällä kaukana (Lauluja vuosilta 2011–2021) === Musiikkivideot === * Schwarzwald (2013 – ohj. Samuli Saarinen & Juho Hoikka) * Puuhevonen (2015 – ohj. Samuli Saarinen) * Vielä nuori (2015 – ohj. Jaakko Jokela) * Täällä kaukana (2016 – ohj. Anna-Sofia Tuominen) * Kaikki liikkuu eteenpäin (2017 – ohj. Milja Rossi) * Heinäkuussa helottaa (2021 – ohj. Anna- Sofia Tuominen) == Lähteet == == Aiheesta muualla == * Yhtyeen kotisivut Luokka:Folkyhtyeet Luokka:Suomalaiset popyhtyeet